Document ID: 31987R1592

ΚΑΝΟΝΙΣΜΟΣ (ΕΟΚ) αριθ. 1592/87 ΤΗΣ ΕΠΙΤΡΟΠΗΣ της 5ης Ιουνίου 1987 που τροποποιεί τον κανονισμό (ΕΟΚ) αριθ. 1805/78 περί αποσύρσεως από τις οργανώσεις παραγωγών οπωροκηπευτικών των προϊόντων που δεν ανταποκρίνονται στους κανόνες εμπορίας αυτών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1351/86 (2), και ιδίως το άρθρο 15 παράγραφος 1 δεύτερο εδάφιο,
Εκτιμώντας:
ότι ο κανονισμός (ΕΟΚ) αριθ. 3587/86 της Επιτροπής της 20ής Νοεμβρίου 1986 που καθορίζει τους συντελεστές προσαρμογής που εφαρμόζονται στην τιμή αγοράς στον τομέα των οπωροκηπευτικών (3) εφαρμόζεται από την 1ηΜαΐου 1987 όσον αφορά τα κουνουπίδια, και από την 1η Ιουνίου 1987 όσον αφορά τα άλλα προϊόντα- ότι, κατά συνέπεια, είναι απαραίτητο να προσαρμοσθεί ο κανονισμός (ΕΟΚ) αριθ. 1805/78 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 1449/85 (5)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 2 του κανονισμού (ΕΟΚ) αριθ. 1805/78 αντικαθίσταται από το ακόλουθο κείμενο:
"Άρθρο 2
Η τιμή απόσυρσης που πρέπει να λαμβάνεται υπόψη για τον υπολογισμό της αποζημίωσης σχετικά με τα προϊόντα τα οποία δεν διατίθενται προς πώληση, καθορίζεται με την εφαρμογή στην τιμή αγοράς των συντελεστών προσαρμογής που καθορίζονται στον κανονισμό (ΕΟΚ) αριθ. 3587/86 της Επιτροπής(3).
(3) ΕΕ αριθ. L 334 της 27. 11. 1986,
σ. 1."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαΐου 1987 για τα κουνουπίδια και από την 1η Ιουνίου 1987 για τα άλλα προϊόντα.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Ιουνίου 1987.

Labels: 2
3
17
6